**เสนอ คณะกรรมการและผู้ถือหุ้นของบริษัท ยูโรเอเชีย โทเทิล โลจิสติกส์ จำกัด (มหาชน)**

ข้าพเจ้าได้สอบทานข้อมูลทางการเงินระหว่างกาลรวมและเฉพาะบริษัทของบริษัท ยูโรเอเชีย โทเทิล   
โลจิสติกส์ จำกัด (มหาชน) และบริษัทย่อย (กลุ่มบริษัท) ซึ่งประกอบด้วย งบฐานะการเงินรวมและเฉพาะบริษัท ณ วันที่ 31 มีนาคม 2568 งบกำไรขาดทุนเบ็ดเสร็จรวมและเฉพาะบริษัท งบการเปลี่ยนแปลงส่วนของผู้ถือหุ้นรวมและเฉพาะบริษัท รวมถึงงบกระแสเงินสดรวมและเฉพาะบริษัทสำหรับงวดสามเดือนสิ้นสุดวันเดียวกัน และหมายเหตุประกอบข้อมูลทางการเงินระหว่างกาลแบบย่อ ซึ่งผู้บริหารของบริษัทเป็นผู้รับผิดชอบในการจัดทำและนำเสนอข้อมูลทางการเงินรวมและเฉพาะบริษัทระหว่างกาลนี้ตามมาตรฐานการบัญชี   
ฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินรวมและเฉพาะบริษัทระหว่างกาลดังกล่าวจากผลการสอบทานของข้าพเจ้า

**ขอบเขตการสอบทาน**

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงิน  
ระหว่างกาลโดยผู้สอบบัญชีรับอนุญาตของกิจการ ” การสอบทานข้อมูลทางการเงินระหว่างกาลประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจจะพบได้จากการตรวจสอบ ดังนั้นข้าพเจ้าจึงไม่อาจแสดงความเห็นต่อข้อมูลทางการเงินระหว่างกาลที่สอบทานได้

**ข้อสรุป**

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลรวมและเฉพาะบริษัทดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

**เรื่องอื่น**

งบแสดงฐานะการเงินรวมและเฉพาะบริษัทของบริษัท ยูโรเอเชีย โทเทิล โลจิสติกส์ จำกัด (มหาชน) และบริษัทย่อย ณ วันที่ 31 ธันวาคม 2567 ที่แสดงเป็นข้อมูลเปรียบเทียบ ตรวจสอบโดยผู้สอบบัญชีอื่น ซึ่งแสดงความเห็นอย่างไม่มีเงื่อนไขโดยมีวรรคข้อมูลและเหตุการณ์ที่เน้นเกี่ยวกับการแก้ไขข้อผิดพลาดและการจัดประเภทรายการใหม่ในงบการเงิน ตามรายงานลงวันที่ 20 กุมภาพันธ์ 2568

งบกำไรขาดทุนเบ็ดเสร็จรวมและเฉพาะบริษัท งบการเปลี่ยนแปลงส่วนของผู้ถือหุ้นรวมและเฉพาะบริษัท และงบกระแสเงินสดรวมและเฉพาะบริษัทสำหรับงวดสามเดือนสิ้นสุดวันที่ 31 มีนาคม 2567 ที่แสดงเป็นข้อมูลเปรียบเทียบ สอบทานโดยผู้สอบบัญชีดังกล่าวข้างต้น โดยให้ข้อสรุปว่าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญ ตามรายงานลงวันที่ 13 พฤษภาคม 2567

**ศรัณญา อัครมหาพาณิชย์**

ผู้สอบบัญชีรับอนุญาต

ทะเบียนเลขที่ 9919

บริษัท แกรนท์ ธอนตัน จำกัด

กรุงเทพมหานคร

12 พฤษภาคม 2568